Hrvatski jezik (18. ožujka 2020.)

**Različitost stilova – pisana vježba**

ROK ZA IZVRŠAVANJE ZADATKA: ponedjeljak (23. 3.), do 12 sati

Zadatak i upute za rad:

* Nakon što ste istražili koji sve stilovi u izražavanju (usmenom i pisanom) postoje u hrvatskome jeziku te proučili koja su obilježja svakoga stila, slijedi vam zadatak (pisana vježba) u kojem ćete primijeniti vaše znanje o načinu pisanja određenim stilom.
* Zadatak je sljedeći: *Došli ste u krasnu šumu. Ta je šuma poznata po svojoj ljepoti i biološkoj raznolikosti. (Ona se može nalaziti bilo gdje i izgledati kako god je vi zamislite.)*

→ Vaš je zadatak opisati tu zamišljenu šumu s gledišta koje izaberete, to jest stilom koji

izaberete. Mogući načini/gledišta jesu:

- kao oduševljeni izletnik koji opisuje šumu svojim prijateljima

- kao novinar koji piše reportažu/vijest o šumi

- kao biolog koji piše znanstveni tekst o šumi

- kao književnik koji piše crticu ili pjesmu

- kao odvjetnik koji piše službeni dopis sudu s ciljem utvrđivanja vlasništva nad šumom

→ Naravno, svom ćete pisanom radu osmisliti i naslov, a nakon što napišete tekst, ispod njega

ćete napisati kako se zove stil kojim ste ga pisali.

→ Napomena: Vaš tekst mora se sastojati od najmanje 200 riječi.

Možete ga pisati u wordu i taj dokument poslati privatnom porukom na yammer ili u bilježnicu pa fotografirati te poslati tu fotografiju. (Riješeni zadatak šaljite isključivo PRIVATNOM PORUKOM na yammer ili, u slučaju tehničkih poteškoća, e-porukom na [darja.sisic@gmail.com](mailto:darja.sisic@gmail.com).)

Sretno, stilisti!

Učiteljica Darja